jkorsvik/nowiki_second_scrape_merged huggingface dataset:
Jõelähtme kommune

Jõelähtme kommune er en landkommune i Harju fylke i Estland. Kommunen har cirka 6 500 innbyggere (2015) og et areal på 211 km². Kommunens administrasjonssenter ligger i Jõelähtme.
Gjennom kommunen renner elva Jägala ut i Finskebukta, og i denne elva ligger Jägalafossen. Ved utløpet av elva i havet har det bodd mennesker siden 6500 f.Kr, og restene av et 3 hektar stort, befestet område vitner om en eldgammel og stor bosetning her. Fra Jägala nevnes den første kjente estiske vannmøllen, i 1240. Elva ble regulert i 1924 med Linnamäe vannkraftverk, men dette ble sprengt av Den røde armé i 1941 og ikke gjenoppbygget før 2002. I ruinene av kraftverket ble scener fra filmen Stalker tatt opp. Maleren Tiit Pääsuke har malt en rekke malerier ved Jägalafossen.
Litt lengre nordøst ligger den gamle fiskebyen Kaberneeme, hvor det på 1800-tallet lå store fiskemottak, røykerier og en ansjosfabrikk. Roman Nyman (1881–1951) malte en rekke sommerlige kystmotiver her i 1942. Mange av maleriene ble solgt til tyske offiserer utstasjonert i Estland.


== Bilder ==

		
		
		
		
		
		


== Referanser ==


== Eksterne lenker ==
Offisielt nettsted 
(en) Jõelähtme Parish – kategori av bilder, video eller lyd på Commons
Lingyantempelet

Lingyantempelet (灵岩寺, pinyin: Lingyan si) i Wande 万德镇 i bydistriktet Changqing 长清区 i den subprovinsielle by Jinan i provinsen Shandong i Folkerepublikken Kina er ca. 40 km sør for Jinan og 25 km nord for Tai'an.
Tempelet var ett av de mest berømte buddhistiske templer i Tang- og Song-dynastiene.
Det ble opprettet i regjeringsperioden Yongxing (357-359) under det tidlige Qin (Qian Qin), utviklet seg under det nordlige Wei-dynasti (386-534), og hadde sine blomstringsperioder i Tang- og Song-dynastienes tider. 
I De tusen Buddhaers hall (Qianfodian) fra Tang-tiden er det førti fargerike keramikkstatuer (nisu) av Arhat fra Song-dynastiet. Den kinesiske lærde Liang Qichao teller blant verdens mest berømkte statuer.
Lingyantempelet ble i 1982 oppført på Folkerepublikken Kinas liste over verneverdige kulturminner.
Det regnes sammen med Guoqingtempelet i Tiantai Shan, Yuquantempelet i Wudang Shan og Qixiatempelet i Qixia Shan som et av de fire store tempeler (Si da ming cha 四大名刹) i Kina.


== Eksterne lenker ==
Lingyan Temple
(en) Lingyan Temple (Jinan) – kategori av bilder, video eller lyd på Commons 
Da Lingyan si
Lingyan si
Bilder av Arhat
Keila kommune

Keila kommune er en tidligere landkommune i Harju fylke i Estland. Kommunen hadde cirka 3 800 innbyggere og et areal på 179 km². Kommunens administrasjonssenter lå i byen Keila, som er en egen bykommune og som var helt omsluttet av Keila landkommune.
Kommunen har et kystlandskap preget av innlandsisen, blant annet med morener og et kystplatå med elver som renner sør-nord. Helt i vest renner elva Vasalemma ut sør for Paldiski-halvøya. Videre skjærer elva Keila seg igjennom kystplatået i øst. Elva renner ut ved småbyen Keila-Joa helt nordøst i kommunen, nær grensen mot Harku. Elva omfatter her den meget maleriske Keilafossen som er 6 meter høy og 70 meter bred, med hele 150 m³/sek vannføring. Parken rundt fossen er på 25 hektar og er mye brukt av nygifte til fotografering og av turgåere som naturskjønt rekreasjonsområde. Den ble beskrevet av Eduard Vilde i 1887, og avbildet av malerne Paul Burman og Ott Kangilaski (1911-1975).Elva fikk sine første elvemøller allerede i 1555. Ved fossen ligger en høyde hvor adelsmannen Alexander von Benckendorff anla et stort, nygotisk gods på 1830-tallet, åpnet under nærvær av tsar Nikolaj I. Det ble bygget vannkraftverk i enden av en tilførselskanal fra fossen i 1928.  Maleren August Jansen (1881-1957) malte også her i mellomkrigstiden. 
Helt vest i kommunen ligger småbyen Klooga som hadde en konsentrasjonsleir under andre verdenskrig. Like vest for denne byen ligger landsbyen Põllküla med Harju-Madise-kirka med elementer fra 1200-tallet. Her ute helt i vest ligger også Ämari flybase som ble anlagt sammen med et gravfelt for flyvåpenet i sovjettiden, men som nå tjener som militær flybase for Estland og NATO.

		
		
		


== Referanser ==


== Eksterne lenker ==
Offisielt nettsted 
(en) Keila Parish – kategori av bilder, video eller lyd på Commons
Lyoto Machida

Lyoto Carvalho Machida (født 30. mai 1978) er en brasiliansk MMA-utøver som siden juni 2018 har vært under kontrakt med Bellator, der han stiller i vektklassen mellomvekt. Machida er sønn av en japansk-brasiliansk Shotokan-karatemester, Yoshizo Machida (町田 嘉三 , Machida Yoshizō?). Han har blant annet vunnet kamper over tidligere lett tungvekstmester (UFC) Tito Ortiz, tidligere mellomvektmester (UFC) Rich Franklin og tidligere lettvektsmester og tidligere veltervektmester (UFC) B.J. Penn. 
Han er beryktet for sin unike stil som er sterkt påvirket av hans bakgrunn i Shotokan-karate, og stilen kjennetegnes av unnvikende fotarbeid og sparsomme, presise slag og spark.
Den 23. mai 2009 tok han Ultimate Fighting Championship-tittelen i lett tungvekt fra tidligere ubeseirede Rashad Evans ved KO i andre runde. Denne tittelkampen var den første i UFC hvor både tittelholderen og utfordreren var ubeseirede.
Etter å ha vunnet beltet fikk Lyoto Machida sin første motstander som tittelholder: Quinton Jackson. Jackson avslo tilbudet til fordel for UFC's reality serie The Ultimate Fighter. Machida forsvarte tittelen sin mot Mauricio Rua under UFC 104. Mange mente avgjørelsen var kontroversiel og at Rua fortjente en omkamp mot Machida. Machida og Rua møttes igjen under UFC 113, den 8. mai 2010. Machida gikk da på sitt første tap i sin MMA-karriere og mistet også tittelen sin til Rua. Rua vant på knock-out i første runde.


== MMA-meritter ==


== Referanser ==


== Eksterne lenker ==
Offisielt nettsted 
(en) Lyoto Machida – kategori av bilder, video eller lyd på Commons 
(en) Lyoto Machida – Sherdog 
http://www.sherdog.com/news/articles/3/Sherdog-Official-Mixed-Martial-Arts-Rankings-20334 Sherdogs rangering av lett tungvektsutøvere]
ADCC News intervju med Lyoto Machida
Hekou (Dongying)

Hekou (kinesisk: 河口区; pinyin: Hékǒu Qū) er et bydistrikt i byprefekturet Dongying i provinsen Shandong i Folkerepublikken Kina. Befolkningen er på rundt 248 000 innbyggere (2010).


== Eksterne lenker ==
Lokalregjeringens offisielle hjemmesider
Hekou

Hekou kan være:

Bydistriktet Hekou i byprefekturet Dongying i provinsen Shandong i Folkerepublikken  Kina;
Det autonome fylke Hekou for yaofolket i byprefekturet Honghe i provinsen Yunnan i Kina.
Kernu kommune

Kernu kommune er en tidligere landkommune i Harju fylke i Estland. Kommunen hadde cirka 2 100 innbyggere og et areal på 175 km². Kommunens administrasjonssenter lå i Haiba.


== Referanser ==


== Eksterne lenker ==
Offisielt nettsted 
(en) Kernu Parish – kategori av bilder, video eller lyd på Commons
Kiili kommune

Kiili kommune er en landkommune i Harju fylke i Estland. Kommunen har cirka 5 200 innbyggere (2015) og et areal på 100 km². Kommunens administrasjonssenter ligger i Kiili.


== Referanser ==


== Eksterne lenker ==
Offisielt nettsted 
(en) Kiili Parish – kategori av bilder, video eller lyd på Commons
Kuusalu kommune

Kuusalu kommune er en landkommune i Harju fylke i Estland, langs Finskebukten nord i landet. Kommunen har cirka 6 400 innbyggere (2015) og med et areal på 708 km² er den største kommune i Harju fylke. Kommunen har fire øyer i sjøen utenfor kystlinjen, som tilsammen med øyene strekker seg over 120 km. Det er også noen betydelige halvøyer, regnet fra Pärispea (ved Loksa) og deretter Juminda-halvøya vest for denne. Loksa ligger i bukta Loksa laht mellom dem, mens den store bukta vest for Juminda kalles Kolga laht. Strendene har hvit sand, og fra kystlandsbyen Salmitsu kan man ta ferge over til øya Pedassaar.
Kommunens administrasjonssenter ligger i Kuusalu. Andre større tettsteder er Kiiu og Kolga, samt landsbyene Kaberneeme og Valkla.
Mellom tettstedene Kuusalu og Kolga ligger den store, grunne innsjøen som heter Kahala järv. Den er så grunn at den sommerstid dekkes nesten helt av vannplanter, og ser ut som ei myr. Landskapet er ellers preget av istiden og har morener, sand og gruslandskaper innenfor kysten. 


== Historie ==
Om lag 10 km nord-nordøst for tettstedet Kuusalu ligger et 47 meter høyt kalksteinsfjell ute ved kysten nær Andineeme, og her finner vi et felt av tidlige jernaldergraver – en av landets eldste. Mer enn hundre steingraver gjør stedet unikt i nasjonal sammenheng. Det er tilsvarende funn av bronsealdergraver fra etter 1100 f.Kr ved landsbyen Pedaspea enda litt lengre øst, om lag sju km nordvest for byen Kolga.Et fort i samme område har trolig eksistert siden før 1000, men siden ødelagt av brann på 1000-tallet og gjenoppbygd som Muuksi festning. Herfra hadde middelalderens beboere utsyn over hele Kolga-bukta og Juminda-halvøya. I byen Kuusalu står Kuusalu kirke, etter sagnene anlagt av munken Laurentius som så ble brent av lokale hedninger. Her lå et cistercienser-kloster i middelalderen, og det fastslås at kirken ble reist sent på 1200-tallet.I kommunen ble den kjente maleren Ludvig Oskar (1874–1951) født, og skapte mange landskaps- og kulturmalerier fra scener i kommunen. Ikke minst har han malt Kuusalu kirke i flere versjoner.


== Referanser ==


== Eksterne lenker ==
Offisielt nettsted 
(en) Kuusalu Parish – kategori av bilder, video eller lyd på Commons
Andreas Aagaard Kiønig

Andreas Aagaard Kiønig (født 8. august 1771, død 1. mars 1856
) var en norsk dommer og politiker. Han ble født i Grue, og uteksaminert med cand.jur. i 1790. 
Han representerte Hedemarkens amt på Riksforsamlingen i 1814 På det tidspunktet arbeidet han som sorenskriver i Østerdalen. På Eidsvoll tilhørte han selvstendighetspartiet.. Men her gjorde han seg bemerkelsesverdig lite av seg.
Han ble ansatt som dommer i Norges Høyesterett samme år. I 1836 var han en av kandidatene til stillingen som høyesterettsjustitiarius, men den ble gitt til Georg Jacob Bull. Som et resultat trakk Kiønig seg fra Høyesterett.Han er gravlagt på Elverum kirkegård hvor det er reist et minnesmerke over ham.I 1800 kjøpte Kiønig gården Søndre Opsahl i Elverum. Selv om han bodde mye i Christiania mellom 1814 og 1836 var han mye på gården. Hovedbygningen på Søndre Opsahl er relativt uendret fra Kiønigs tid.


== Referanser ==


== Litteratur ==
Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814


== Eksterne lenker ==
(en) Andreas Aagaard Kiønig – kategori av bilder, video eller lyd på Commons 
(no) Andreas Aagaard Kiønig hos Norsk senter for forskningsdata
Denis Lawson

Denis Stamper Lawson (født 27. september 1947 i Crieff i Perth and Kinross) er en skotsk skuespiller. Han er mest kjent for rollene som Wedge Antilles i Star Wars-filmene og som Gordon Urquhart i Local Hero.


== Personlig liv ==
Lawson ble født i Crieff i Perth and Kinross, som sønn av Phyllis Neno og Laurence Lawson. Laurence Lawson var klokkemaker og opprinnelig fra Glasgow. Denis Lawson gikk ut fra Crieff Primary School (den gang Crieff Public School). Etter dette gikk han først på Morrison's Academy og så på Royal Scottish Academy of Music and Drama. Hans søster, Carol Diane McGregor, er en pensjonert lærer som fortsatt bor i Perthshire. Hun er moren til skuespiller Ewan McGregor som, over et tiår etter at Lawson spilte rollen som Wedge Antilles i Star Wars, spilte rollen som Obi-Wan Kenobi, en annen viktig karakter i Star Wars-sagaen.
Denis Lawson hadde et syv-års forhold med skuespillerinne Diane Fletcher etter at de møtte hverandre under en sceneproduksjon av Helligtrekongersaften. De fikk et barn sammen, Jamie, i 1979. 
Lawson møtte sin kone, Sheila Gish, under innspillingen av filmen That Uncertain Feeling fra 1985. De levde sammen i tjue år før de giftet seg med hverandre i mars 2004. Hun døde av kreft kun et år senere (9. mars 2005). Hennes datter fra et tidligere ekteskap, Lou Gish, døde også av kreft året etterpå (2006).


== Referanser ==


== Eksterne lenker ==
(en) Denis Lawson på Internet Movie Database 
(sv) Denis Lawson i Svensk Filmdatabas 
(da) Denis Lawson på Filmdatabasen 
(da) Denis Lawson på Scope 
(fr) Denis Lawson på Allociné 
(en) Denis Lawson på AllMovie 
(en) Denis Lawson hos Turner Classic Movies 
(en) Denis Lawson hos The Movie Database
Delta Goodrem

Delta Lea Goodrem (født 9. november 1984 i Sydney, Australia) er en australsk sanger-låtskriver, pianist og skuespiller.


== Liv og virke ==


=== Bakgrunn ===
Goodrem har spilt piano siden hun var syv år. I løpet av barndommen var hun med i flere reklamefilmer, og for pengene sendte hun en demo til sitt favorittfotballag, The Sydney Swans. Hun håpet på å få synge nasjonalsangen på en av kampene deres. Fotballaget sendte demoen videre til manageren Glenn Wheatly, og i en alder av femten fikk hun en platekontrakt med Sony.


=== Sangerinne ===
Goodrem ble kjent i 2002, da hun var med i den australske såpeoperaen Neighbours, der hun spilte Nina Tucker. 
Musikken hennes er i sjangrene pop og ballader. Pianoet er alltid med, men hun kan også spille gitar. Når hun opptrer live, er hun alltid barfot. Hun er inspirert av adult contemporary og klassisk musikk.I 2003 fikk Delta Goodrem lymfekreft, men hun ble helt bra igjen.Etter at hun i 2005 skrev kontrakt med Columbia Records i USA, klatret singelen «Lost Without You» opp på Topp 20, men hun ble allikevel droppet av selskapet. I 2008 fikk hun en kontrakt med Mercury/Decca Records. I juni samme år utkom hennes amerikanske debutalbum, Delta. Hennes egentlige debutalbum het Innocent Eyes, og kom i 2003. Det gjorde henne til en av Australias bestselgende kvinnelige kunstnere, og albumet lå som nr. én på listene i 29 uker i strekk. Albumet solgte over én million eksemplarer bare i Australia, og halvannen million eksemplarer internasjonalt.Goodrem er kjent for duetten «Almost Here», som hun sang med Brian McFadden våren 2005.
I 2012 utga hun CD-en Child of the Universe. Hun har også kommet med flere singler de siste årene. De mest kjente er «Only Human» og «Wings».
Hun har vært coach på The Voice Australia og The Voice Kids Australia.


== Referanser ==


== Eksterne lenker ==
(en) Offisielt nettsted 
(en) Delta Goodrem – kategori av bilder, video eller lyd på Commons 
(en) Delta Goodrem på Internet Movie Database 
(en) Delta Goodrem hos The Movie Database 
(en) Delta Goodrem på Boomplay 
(en) Delta Goodrem på Discogs 
(en) Delta Goodrem på MusicBrainz 
(en) Delta Goodrem på Songkick 
(en) Delta Goodrem på Genius — sangtekster 
(en) Delta Goodrem på AllMusic 
Delta Goodrem på Twitter 
Delta Goodrem på Facebook 
Delta Goodrem på Instagram 
Delta Goodrem på YouTube 
Delta Goodrem på Myspace
Kwara United FC

Kwara United Football Club er en nigeriansk fotballklubb fra byen Ilorin. Klubben spiller på det nest høyeste nivået i Nigeria, Nigeria National League. 
Klubben spiller sine hjemmekamper på Kwara State Stadium og nåværende hovedtrener er John Obuh. 


== Tidligere kjente spillere ==


== Eksterne lenker ==
Offisielt nettsted
Lars-Gunnar Johnsen

Lars-Gunnar Johnsen (født 2. juli 1991) er en norsk tidligere fotballspiller.Johnsen spilte tidligere for Tromsdalen UIL, hvor hanfikk sin debut for 13. april 2009 i 0-1 borteseieren mot Løv-Ham i andre serierunde i Adeccoligaen 2009, da han kom inn som innbytter mot slutten av kampen. Før dette spilte han aldersbestemt i FK Senja.
Vinteren 2013 ble det klart at Johnsen fikk kontrakt med Tromsø IL etter at en investorgruppe fra Midt-Troms gikk inn med midler for å finansiere dette etter at klubben først hadde skrinlagt overgangen på grunn av manglende økonomi til å gjennomføre den.


== Referanser ==


== Eksterne lenker ==
(en) Lars-Gunnar Johnsen – Transfermarkt 
(en) Lars-Gunnar Johnsen – Soccerway 
(en) Lars-Gunnar Johnsen – FBref 
(es) Lars-Gunnar Johnsen – as.com 
Profil på TUIL.no
Sylvan Ebanks-Blake

Sylvan Augustus Ebanks-Blake (født 29. mars 1986 i Cambridge) er en engelsk fotballspiller som spiller for Preston North End. 
Han kom til Wolverhampton fra Plymouth Argyle FC i januar 2008. Hans gode form for Wolverhampton har også gitt ham fortjent til en plass på U-21 laget til England. Han fikk sin debut da han kom inn som innbytter i en kamp mot Tsjekkia 18. november 2008. 


== Referanser ==


== Eksterne lenker ==
(en) Sylvan Ebanks-Blake – Transfermarkt 
(en) Sylvan Ebanks-Blake – WorldFootball.net 
(en) Sylvan Ebanks-Blake – Soccerbase.com 
(en) Sylvan Ebanks-Blake – Soccerway 
(en) Sylvan Ebanks-Blake – FBref 
(en) Spillerprofilen til Sylvan Ebanks-Blake på Wolves.PremiumTV.co.uk
Reidar Waage

Reidar Waage (født 28. april 1987) er en norsk fotballspiller som spiller angrep for Skjervøy. Han har tidligere spilt for Skjervøy IK. Han kom til TUIL foran 2008-sesongen.


== Eksterne lenker ==
Profil på TUIL.no
Quillajaceae

Quillajaceae er en familie i ordenen Fabales. Den omfatter 2 kjente arter i slekten Quillaja. Artene er løvtrær på opp til 25 meters høyde, og vokser i Brasil og det sørlige Sør-Amerika.
To kjente arter av trær omfatter:

Quillaja brasiliensis
Quillaja saponariaArten Quillaja saponaria heter såpetre på norsk, og innsiden av barken inneholder stoffet saponin som kan brukes til å fremstille såpe.


== Kilder ==
«Quillajaceae». APWEbsite. Besøkt 5. desember 2014. 


== Eksterne lenker ==
(en) Quillajaceae i Global Biodiversity Information Facility 
(no) Quillajaceae hos Artsdatabanken 
(en) Quillajaceae hos Fossilworks 
(en) Quillajaceae hos ITIS 
(en) Quillajaceae hos NCBI 
(en) Quillajaceae hos Tropicos 
(en) Kategori:Quillajaceae – bilder, video eller lyd på Wikimedia Commons 
Quillajaceae – detaljert informasjon på Wikispecies 
Quillaya saponaria – fra ChileFlora's hjememside.
Godfred Hansen

Godfred Hansen (født 23. februar 1876, død 27. mai 1937) var en dansk marineoffiser og polarfarer. I Norge er han mest kjent som nestkommanderende på Roald Amundsens ekspedisjon gjennom nordvestpassasjen med  «Gjøa» i 1903-05.
Under Gjøa-ekspedisjonen utførte Hansen sammen med Peder Ristvedt viktig utforskning av østkysten av Victoria Island (Canada), og kartla i 1905 dette tidligere ukjente kystområdet.
I 1919-20 ledet Hansen en ekspedisjon på Grønlands vestkyst. Ekspedisjonen var en del av  Roald Amundsens «Maud»-ekspedisjon, og skulle legge ut depot lengst nord på Ellesmereøya. Depotet skulle være redning for Amundsen og hans menn etter å ha passert polpunktet. Godfred Hansens ekspedisjon tilbakela sammen med hunder og eskimoer en strekning på 700 kilometer. Men Amundsen nådde aldri polpunktet og depotet ble dermed aldri benyttet. Hansens beretning om depot-turen er trykt som et vedlegg i Amundsens bok «Nordostpassasjen».


== Priser og utmerkelser (utvalg) ==
1933 – Kommandør av 2. grad av Dannebrogordenen
1921 – Hans Egede-medaljen
1919 – Ridder av Dannebrogordenen
1906 – Den danske Fortjenstmedaljen i gull


== Referanser ==


== Eksterne lenker ==
(en) Godfred Hansen – kategori av bilder, video eller lyd på Commons
David Henrie

David Clayton Henrie (født 11. juli 1989 i Mission Viejo ved Los Angeles i California) er en amerikansk skuespiller, mest kjent for roller TV-seriene That's So Raven og Magikerne på Waverly Place. Han har spilt i Jonas LA hvor han spiller seg selv. Han har også spilt sønnen til Ted Mosby i How I Met Your Mother. Han vokste opp i Scottsdale med sin yngre bror Lorenzo Henrie. Han hadde også en gjesterolle i Jonas LA.


== Eksterne lenker ==
(en) David Henrie – kategori av bilder, video eller lyd på Commons 
(en) David Henrie på Internet Movie Database 
(da) David Henrie på Scope 
(fr) David Henrie på Allociné 
(en) David Henrie på AllMovie 
(en) David Henrie hos Rotten Tomatoes 
(en) David Henrie hos The Movie Database
Dawenkoukulturen

Dawenkoukulturen (kinesisk: 大汶口文化, pinyin: Dàwènkǒu wénhuà) er fellesbetegnelse for en gruppe kinesiske steinalderbosetninger som arkeologene kjenner funnsteder for i provinsene Shandong (Dawenkou, ved Tai'an), Anhui, Henan og Jiangsu. Kulturen eksisterte fra ca. 4100 f.Kr. til 2600 f.Kr. side om side med Yangshaokulturen. Artefakter av turkos, jade og elfenbein er funnet.


== Kjennetegn og levninger ==
Vanligvis deler arkeologene Dawenkoukulturene i tre faser; en tidlig (4100–3500 f.Kr.), en midtre (3500–3000 f.Kr.) og en sen (3000–2600 f.Kr.). Den tidlige fasen viser svært egalitære gravgaver, kjennetegnet av begre med lang hals (鬹, gui). I den midtre fase er mengden av gravgaver tydelig viktigere enn mangfoldet. I den sene fasen overtar trekister.
Neolittiske tegn, kanskje med forbindelseslinjer fremover til de senere skrifttegn som dem som er kjent fra Shangdynastiet,er blitt funnet på steintøy fra Dawenkou.Dawenkoufeltet ble i 1982 oppført på Folkerepublikken Kinas liste over nasjonale kulturminner. Feltet ligger i byprefekturet Tai'an i Shandong, og ble utgravd i 1959, 1974 og 1978. Bare dets midtre skikt betegnes som Dawenkoukultur, ettersom det tidligste laget svarer til Beixinkulturen og det yngste laget er en tidlig variant av Longshankulturen.


== Referanser ==


== Litteratur ==
Sarah Allan (utg.): The Formation of Chinese Civilization: An Archaeological Perspective, ISBN 0-300-09382-9
Liu Li: The Chinese Neolithic: Trajectories to Early States, ISBN 0521811848
Anne P. Underhill:  Craft Production and Social Change in Northern China, ISBN 0-306-46771-2


== Eksterne lenker ==
Dawenkou Site
Saku kommune

Saku kommune er en landkommune i Harju fylke i Estland. Kommunen har cirka 9 900 innbyggere (2015) og et areal på 170 km². Kommunens administrasjonssenter ligger i Saku.


== Referanser ==


== Eksterne lenker ==
Offisielt nettsted 
(en) Saku Parish – kategori av bilder, video eller lyd på Commons
Maurice Rousseau

Maurice Rousseau (født 28. september 1906 i La Machine, dødsår ukjent) var en fransk turner. 
Han var med i et OL og et turn-VM. Hans beste resultat fra OL er 8.-plass i lagkonkurransen i 1936, der han deltok. I VM-sammenheng har han én medalje; sølv i lagkonkurransen i 1930. Tsjekkoslovakia vant laggullet.  


== Referanser ==


== Eksterne lenker ==
(en) Maurice Rousseau – Olympics.com 
(en) Maurice Rousseau – Olympic.org 
(en) Maurice Rousseau – Olympedia 
(en) Maurice Rousseau – Sports-Reference (OL-resultater – arkivert)
Surianaceae

Surianaceae er en sannsynlig familie i ordenen Fabales. Den omfatter minst 11 arter av trær eller busker i 5 planteslekter. Plantene er tropiske. Den er trolig en søstergruppe til blåfjærfamilien og erteblomstfamilien. Artenes blader er alternerende. Hvert individ er ofte tokjønnet, men noen arter er også enkjønnede.
Artene er tropiske, de fleste lever i Australia og en art vokser i Kina.


== Slekter og arter ==
De fem slektene og deres arter omfatter:

Cadellia
Cadellia monostylis
Cadellia pentastylis
Guilfoylia
Guilfoylia monostylis
Recchia = syn. Rigiostachys
Recchia bracteata
Recchia connaroides
Recchia mexicana – Mellom-Amerika
Recchia simplicifolia – Mellom-Amerika
Stylobasium
Stylobasium lineare
Stylobasium spathulatum
Suriana
Suriana maritima – «Bay Cedar» – Kina, Asia, Stillehavet, Florida, Mellom-Amerika
Suriana volubilis


== Eksterne lenker ==
(en) Surianaceae – oversikt og omtale av artene i WORMS-databasen 
(en) Surianaceae i Encyclopedia of Life 
(en) Surianaceae i Global Biodiversity Information Facility 
(no) Surianaceae hos Artsdatabanken 
(en) Surianaceae hos Fossilworks 
(en) Surianaceae hos ITIS 
(en) Surianaceae hos NCBI 
(en) Surianaceae hos The International Plant Names Index 
(en) Surianaceae hos Tropicos 
(en) Kategori:Surianaceae – bilder, video eller lyd på Wikimedia Commons 
Surianaceae – detaljert informasjon på Wikispecies 
Surianaceae Arkivert 14. mai 2020 hos Wayback Machine. – beskrivelse i: L. Watson og M. J. Dallwitz  (1992–), The Families of Flowering Plants.
Suriana – fra Flora of China' hos Harvard University.